
                                                                                                 Άλιμος, 24 Νοεμβρίου 2025

Ψήφισμα της ΓΣ της ΕΛΜΕ Νότιας Αθήνας_6ο
Η ΓΣ της ΕΛΜΕ Νότιας Αθήνας εκφράζει την αλληλεγγύη της στην Κατερίνα Πανδή, εκπαιδευτικό Φυσικής Αγωγής στο Δημοτικό Σχολείο Αποστόλων Ρεθύμνου η οποία έχει βρεθεί στο στόχαστρο των διώξεων.
Η συναδέλφισσα, βρίσκεται αντιμέτωπη με ΕΔΕ μετά από ανώνυμη, ατεκμηρίωτη και άδικη καταγγελία γονιού.

Παρά την πανηγυρική αθώωσή της από το δικαστήριο, έπειτα από τη μήνυση εναντίον της από τον συγκεκριμένο γονέα και την προσαγωγή της στο αστυνομικό τμήμα, όπου πέρασε τη νύχτα η συνάδελφος εξακολουθεί και βρίσκεται σε περιπέτεια!

Ο Διοικητικός μηχανισμός συνεχίζει ακαθέκτως την άσκηση ΕΔΕ ακόμα κι αν δεν υπάρχει πλέον καμία κατηγορία!

· Απαιτούμε να παρθεί πίσω κάθε δίωξη ενάντια στην Κ. Πανδή.

· Να παρθούν πίσω όλες οι διώξεις των εκπαιδευτικών για την πολιτική και συνδικαλιστική τους δράση.

